อัณฑะบวม 1 ข้าง ไปพบแล้ว วินิจฉัยว่าอักเสบ ได้ยาปฏิชีวนะและยาลดอักเสบมา ตอนนี้ทานยาครบหมดแล้ว อาการปวดเบาลง แทบไม่มีอาการ อาการบวมยังมีอยู่แต่ดีขึ้น ผ่านมา 3 สัปดาห์ ยังบวมอยู่แต่ดีขึ้นมาก อยากทราบว่าอัณฑะอักเสบจะใช้เวลาประมาณเท่าไรถึงจะกลับมาปกติเหมือนเดิม และควรจะกลับไปพบแพทย์ไหมด้วยต้องสังเกตอาการแบบไหนถึงต้องกลับไปหาครับ
สวัสดีค่ะอาการอักเสบที่บริเวณอัณฑะ มักเกิดจากการติดเชื้อเช่นกลุ่มเชื้อแบคทีเรียหรือเชื้อไวรัส ทำให้มีอาการปวดบวมแดงที่อัณฑะ ร่วมกับมีไข้ อาจมีปวดท้อง ปวดตรงขาหนีบ รู้สึกไม่สบายหรืออ่อนเพลียการรักษาคือการใช้ยาฆ่าเชื้อหรือยาลดอาการอักเสบภายใต้การดูแลของแพทย์อาจใช้เวลาหลายสัปดาห์ในการรักษาอาการกดเจ็บให้หายไป หากอัณฑะอักเสบเกิดจากการติดเชื้อทางเพศสัมพันธ์ แพทย์จะแนะนำให้คู่นอนของผู้ป่วยเข้ารับการรักษาเช่นเดียวกันการดูแลตัวเอง งดการมีเพศสัมพันธ์หรือการช่วยตัวเองไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดได้ควรกลับไปพบแพทย์ถ้ายังมีอาการบวม แดง อยู่ แต่หากอาการหายสนิทดีแล้วก็อาจจะไม่จำเป็น ร่วมกับควรไปตรวจหาโรคติดต่อทางเพศสัมพันธ์เป็นประจำทุกปีและควรให้คู่นอนไปตรวจหาโรคติดต่อทางเพศสัมพันธ์ไปด้วย